Bartolomé Esteban Murillo
Bartolomé Esteban Murillo (Sevilla, bautiçau el 1 de heneru de 1618–3 de abril de 1682) hue un pintol barrocu español. Hormau nel naturalismu final, desenvolvió hórmulas próprias del barrocu prenu conuna sensibiliá que por vezis prencipia el rococu nalgunas delas sus más peculiaris e imitás criazionis iconográficas, comu la Inmacula Concepción o el Güen Pastol en figura enfantil. Personaliá central dela escuela sevillana, con abondu númiru de disípulus i seguioris que llevon la su influenza ata bien entrau el sigru XVIII, hue tamién el pintol español mehol conociu i más apreciau huera d'España, el únicu del que Sandrart incluyú una brevi fábula biografica ena su Academia picturae eruditae de 1683 conel Autorretratu del pintol grabau pol Richard Collin. Condicionau pola su crientela, el gruessu dela su produción está hormau por obras de caraiti religiosu hechas pa igresias i conventus sevillanus, inque a deferencia deotrus grandis maestrus españolis del su tiempu, cautivó tamién la pintura de géneru de horma continua i endependienti a lu largu de güena parti dela su trama.